
PABALAT NI 
SHEIKH ABDUL AZIZ IBN BAZ 



Sa ngalan ni Allah, Ang 
Pinakamahabagin, Ang Pinakamaawain. 
Ang kapurihan ay kay Allah lamang, ang 
kapayapaan at biyaya ay sumakanila, sa 
huling Propeta, sa kanyang pamilya at sa 
kanyang mga kasamahan. 

Inihantad nila sa akin ang mahalaga at 
sulating ito tungkol sa paniniwala ng 
Muslim na inihanda ng ating kapatid, ang 
dakilang pantas, Sheikh Muhammad As- 
Saleh Al'Uthaimin Pinakinggan kong lahat 
ito at aking natagpuan na ito ay sumasaklaw 
sa pananalig ng Sunnis at kalakhang karami- 
han ng mga Muslim na sumasakop sa 
Kaisahan ni Allah, sa Kanyang mga 
Katangian, ang paniniwala sa mga Anghel, 
sa mga Kasulatan at mga Tagapagbalita 
(Sugo), sa Araw ng Paghuhukom at ang 

paniniwala sa Kasasapitan at Banal na 
Katakdaan. Siya ay nagtagumpay sa 
pagtitipon ng lahat ng dapat malaman ng 
sinumang nagnanais ng karunungan at 
pangangailangan ng bawat Muslim sa 
kanyang paniniwala kay Allah, sa Kanyang 
mga Anghel, sa Kanyang mga Kasulatan, sa 
Kanyang Tagapagbalita, sa Araw ng 
Paghuhukom at sa Kasasapitan. Isinama niya 
sa sulating ito ang kapaki-pakinabang na 
kaalaman na nauugnay sa mga paniniwala 
ng Muslim na hindi kagyat na matatagpuan 
sa maraming aklat na naisulat sa ganitong 
karunungan at patnubay, at gawin nawa 
Niyang ang aklat na ito at iba pa niyang 
mga aklat ay maging kapaki-pakinabang. 
Nawa, si Allah ang Nakakarinig at 
Nakababatid, ay biyayaan tayo at siya at 
laliat ng ating mga kapatid, at gawin Niya 
tayo na namamatnubay at matuwid na 
napapatnubayan upang ating tawagin ang 
$l|a tao kay Allah ng may tiyak na karala- 
man. 



PAMBUNGAD NG MAY AKDA 



Sa ngalan ni Allah, ang Pinakamahabagin, 
ang Pinakamaawain. Purihin ang Panginoon 
ng santinakpan na nagkakaloob ng 
pinakamainam na gantimpala sa mga may 
pagkatakot kay Allah at ng malaking 
pagkapariwara sa mga nagmamalabis (sa 
utos). Ako ay nagpapatunay na ako ay saksi 
na wala ng ibang Diyos maliban kay Allah. 
Siya ay walang katambal at nagtataglay ng 
lahat ng tunay na kapamahalaan at 
paghahari. Ako ang saksi na si Muhammad 
ang Kanyang tagapaglingkod at sugo. 
Pagpalain nawa siya ni Allah at ang kanyang 
mga pamilya, mga kasamahan at ang mga 
sumusunod sa kanila hanggang sa Araw ng 
Paghuhukom. 

Si Allah ang nagsugo ng Kanyang 
Tagapagbalita na si Muhammad, sumakanya 

nawa ang kapayapaan, ng may ganap na 
patnubay at ng tunay na relihiyon bilang 
habag sa sangkatauhan, bilang isang 
huwaran sa mga gumagawa ng kabutihan at 
siyang kasangkapan sa katuwiran ni Allah sa 
sangkatauhan. Sa pamamagitan ni 
Muhammad at sa mga ipinahayag sa kanya, 
ang Koran at ang mga Sawikain ng propeta, 
si Allah ay nagpamalas sa mga tao ng lahat 
ng pamamaraan upang mapagbago ang 
kanilang sarili at mapatatag ang kanilang 
pangrelihiyon at pangmundong pamumuhay 
na naaayon sa matibay na pananalig, 
matuwid na asal, kapinuhan ng pag-uuga- 
ling moral at kaaya-ayang pakikitungo (sa 
kapwa). Ang Propeta, sumakanya nawa ang 
kapayapaan, "ay nag-iwan sa kanyang mga 
kasamahan sa 'matuwid na landas' at tanging 
ang mga mapapahamak ay ang lilihis doon". 
(lbn Majah at Ahmad). Ang kanyang mga 
kasamahan at kanilang tagasunod at ang mga 

matatapat na sumusunod sa kanila ang 
siyang pinakamainam sa karamihan ng mga 
tao. Sila ang nagtatag sa kanyang batas, 
nagpanatili sa kanyang mga gawi at kanilang 
pinanghawakan ito bilang isang pananalig at 
gawa, sa pagiging moral sa pag-uugali. 
Dahil dito, "sila ang pangkat na itinuturing 
na matatagumpay, na nasa matuwid na 
landas at ligtas sa sinumang sa kanila'y 
sumasalansang hanggang sa katapusan ng 
mundo" (Bukhari at Muslim). Kami, 
purihin si Allah, ay sumusunod sa kanilang 
mga yapak at napapatnubayan ng kanilang 
mga halimbawa na pinatitibayan ng Koran 
at mga Tradisyon ng Propeta. Sinasabi 
lamang namin ito bilang pagbabadya ng 
mga biyaya ni Allah at pagliliwanag sa kung 
ano ang dapat panampalatayanan ng bawat 
Muslim. 

Idinadalangin namin kay Allah na 
sana'y ingatan Niya kami at ang aming mga 

kapatid sa matuwid na landas sa buhay na 
ito at sa Kabilang Buhay at pagkalooban 
Niya kami ng Kanyang hahag, Siya ang 
Tagapagbigay. Ito'y dahil sa kahalagahan 
ng ganitong paksa at ang pagkakaiba ng 
opinyon tungkol doon, ibig ko lamang 
maipaliwanag ang aming pananampalataya - 
ang paniniwala ng Sunnis at ang kalakhang 
Muslim (Ah'l As-Sunnah Wa'l Jama'ah). 
Ang pananalig na ito ay ang paniniwala kay 
Allah, sa Kanyang mga Anghel, sa Kanyang 
mga Kasulatan, sa Kanyang mga 
Tagapagbalita (Sugo), sa Araw ng 
Paghuhukom at sa Kasasapitan maging 
mabuti man o masama. Idinadalangin ko 
kay Allah na sana'y ang matapat na 
pagsisikhay na ito patungkol sa Kanya ay 
Kanyang patnubayan ng ayon sa Kanyang 
naisin at maging kapaki-pakinabang sa 
Kanyang sangkatauhan. 

KABANATA BLG. 1 
ANG AMING PANANALIG 



Ang aming pananalig ay ang 
paniniwala kay Allah, sa Kanyang mga 
Anghel, sa Kanyang mga Aklat (Kasulatan), 
sa Kanyang mga Tagapagbalita (Sugo), sa 
Araw ng Paghuhukom, at sa Kasasapitan 
maging yaon man ay mabuti o masama. 

ANG PANINIWALA SA PAGHAHARI Nl 
ALLAH, SA KANYANG KAISAHAN AT 
MGA KATANGIAN: 

- Kami ay naniniwala sa pagka-Diyos 
ni Allah, na siya ang Panginoon, ang 
Lumikha, ang Nakapangyayari sa 
Paghahari, at ang Tagapamahala ng lahat ng 
mga bagay-bagay. 

Kami ay naniniwala sa 
Pamamanginoon ni Allah, alalaong baga, na 
Siya ang Tunay na Diyos at ang anumang 
"diyos" ay huwad. 

- Kami ay naniniwala sa Kanyang 
Pangalan at Katangian, na Siya ay nag- 
tataglay ng pinakamainam na Pangalan at ng 
kataas-taasan at ganap na Katangian. 

- Kami ay naniniwala sa Kanyang 
Kaisahan, sa lahat ng ibinabadya nito, 
alalaong baga, Siya ay walang katambal sa 
Kanyang pagka-Diyos, sa Kanyang 
Pamamanginoon, sa Kanyang Pangalan, sa 
Kanyang mga Katangian. Si Allah ay 
nagsasaysay sa Koran: "Siya ang Panginoon 
ng mga Kalangitan at Sangkalupaan, at ng 
lahat ng nasa pagitan niyaon, kaya't 
sambahin Siya at maging matimtiman (at 
matiyaga) sa pagsamba sa Kanya. Mayroon 

pa ba kayong alam na makakahalintulad 
Niya?" (Koran 19:65) 

- Kami ay naniniwala na Siya ay si 
"Allah, wala ng iba pang Diyos liban sa 
Kanya, ang Buhay, ang Walang Hanggan. 
Ang antok at idlip ay di makapangyayari sa 
Kanya; Siya ang nag-aangkin ng lahat ng 
mga nasa kalangitan at kalupaan. Sino baga 
kaya ang makapamamagitan sa Kanya libang 
Kanyang pahintulutan'? Talastas Niya kung 
ano ang nasa harapan nila at kung ano ang 
nasa likuran nila, at sila'y di makapaglilirip 
ng anumang bagay ng Kanyang Karunungan 
libang Kanyang maibigan. Ang Kanyang 
Luklukan ay ang mga kalangitan at 
kalupaan, at ang pagtataguyod doon ay di 
nagdudulot ng kapagalan sa Kanya. Siya ang 
Kataas-taasan ang Kabanal-banalan." (Koran 
2:225). 

- Kami ay naniniwala na "Siya si 
Allah, wala ng ibang Diyos liban sa Kanya. 
Siya ang nakakaalam ng nalilingid at 
nakikita; Siya ang Pinakamaawain, ang 
Pinakamahabagin. Siya ang Diyos, wala ng 
ibang Diyos liban sa Kanya. Siya ang Hari, 
ang Pinakabanal, ang Pamuhatan ng 
Kapayapaan, ang Tagapagbantay ng 
Pananampalataya, ang Tagapangalaga, ang 
Pinakamakapangyarihan, ang 
Tagapagpatupad, ang Kataas-taasan. Purihin 
ang Diyos sa lahat ng mga itinatambal sa 
Kanya. Siya ang Diyos, ang Manlilikha, ang 
Taga-gawa, ang Taga-hubog. Sa Kanya ang 
lahat ng magagandang pangalan. Ang lahat 
ng nasa kalangitan at kalupaan ay nagpupuri 
sa Kanya; Siya ang Pinakamakapangyarihan, 
ang Maalam." (Koran 59:22-24). 

- Kami ay naniniwala na Siya ang nag- 
aangkin ng Kaharian at mga Kalangitan at 
Kalupaan. "Siya ay lumilikha ng balang 
Kanyang maibigan. Siya ang nagkakaloob 
ng anak na babae, sa sinumang kanyang 
maibigan, at nagkakaloob ng anak na lalaki, 
sa sinumang Kanyang maibigan, o 
pinagsasama Niya ito, mga lalaki at babae, 
at ginagawa Niyang baog ang sinumang 
Kanyang maibigan. Katotohanang Siya ang 
Maalam, ang Makapangyarihan". (Koran 
42:49-50). 

- Kami ay naniniwala na "walang 
anupamang bagay ang maaaring makatulad 
Niya, Siya ang Nakakarinig, ang 
Nakamamasid. Siya ang nag-aangkin ng 
mga susi ng mga kalangitan at kalupaan. 
Siya ang nagkakaloob at nagkakait ng 
biyaya sa sinumang Kanyang naisin. 

Katotohanang Siya ang may kaalaman sa 
lahat ng bagay." (Koran 42:1 1-12). 

- Kami ay naniniwala na "Walang 
anumang nilalang na gumagapang sa lupa 
ang mabubuhay na di mula sa biyaya ng 
Diyos. Talastas Niya ang kanilang 
pinananahanan at kinahihimlayan. Ang lahat 
ay nasa isang maliwanag na Talaan". (Koran 
11:6). 

- Kami ay naniniwala na "Siya ang 
naghahawak ng mga susi ng Nalilingid; 
walang sinuman ang nakakaalam niyaon 
maliban sa Kanya. Talastas Niya ang 
anumang bagay na nasa kalupaan at 
karagatan. Walang isa mang dahon ang 
malalaglag ng di Niya batid, ni ang isang 
butil sa gitna ng dilim sa kalupaan, maging 
basa man o tuyo, bagkus ay nasa sa isang 
maliwanag na Talaan". (Koran 6:59). 

- Kami ay naniniwala na si "Allah 
lamang ang nakababatid ng Huling Sandali, 
na nagpaparating ng ulan, at nakababatid 
kung ano ang nasa sa mga sinapupunan. 
Walang sinumang kaluluwa ang nakakaalam 
kung ano ang maaari niyang taglayin sa 
kinabukasan, at walang sinumang kaluiuwa 
ang nakakaalam kung saang lugar ito 
mamamatay. Katotohanang si Allah ang 
Nakakaalam, ang Nakababatid." (Koran 
31:34). 

- Kami ay naniniwala na si Allah ay 
nangungusap sa anumang Kanyang maibigan 
at kailanma't Kanyang naisin, "At si Allah 
ay nangusap ng tuwiran kay Moses." (Koran 
4:164) "At nang si Moses ay dumating sa 
Aming itinakdang lugar, at ang kanyang 
Panginoon ay nangusap sa Kanya." (Koran 
7:143) "Siya'y (Moses) tinawag Namin mula 
sa kanang bahagi ng Bundok ng Sinai, at 

dinala Namin siya ng malapit sa 
pakikipagtipan (pag-uusap)." (Koran 
19:52). 

- Kami ay naniniwala na "kung ang 
karagatan ay maging tinta para sa mga salita 
ng aking Panginoon, ang karagatan ay 
mauubos bago pa matapos ang mga salita ng 
Panginoon." (Koran 18:109) "At kung ang 
lahat ng punongkahoy na nasa sangkalupaan 
ay mga panulat, at ang karagatan (ay tinta), 
na may pitong karagatan upang idagdag 
doon, ang mga salita ni Allah ay di 
magwawakas. Katotohanang si Allah ang 
Makapangyarihan, ang Maalam." (Koran 
31:27). 

- Kami ay naniniwala na ang mga salita 
ni Allah ay pinakamakatotohanan sa 
pagpaparating ng kaalaman, ang 
pinakamakatarungan sa pagpapatupad, at 

pinakamainam sa pakikipagtalastasan. Siya 
ay nagwika: "Ang salita ng inyong 
Panginoon ay puspos at ganap sa 
katotohanan at katarungan." (Koran 6:115) 
"At sino pa ba kaya ang higit na 
makatotohanan sa kanyang salita maliban 
kay Allah." (Koran 4:74). 

- Kami ay naniniwala na ang Koran 
ang mga salita ni Allah. Siya ay tuwirang 
nagsalita nito kay Gabriel na siyang 
nagparating nito sa Propeta (sumakanya 
nawa ang kapayapaan): "Ipagbadya (O 
Muhammad), ang Banal na Espiritu ang 
nagpanaog nito (Koran) mula sa inyong 
Panginoon ng may katotohanan". (Koran 
16:102) "Katotohanang ito ang kapahayagan 
ng Panginoon ng sandaigdigan, na 
ipinarating ng Matapat na Espiritu sa iyong 
puso upang ikaw ay maging isa sa mga 

tagapagpaala-ala, sa maliwanag na Arabik 
na pangungusap." (Koran 26:192-195). 

- Kami ay naniniwala na si Allah, ay 
tunay na mataas sa Kanyang mga nilikha 
kung ihahambing sa Kanyang sarili at sa 
Kanyang mga katangian, sapagkat Siya ay 
nagwika: "Siya ang Mataas, ang Dakila". 
(Koran 2:255) "Siya ang Kataas-taasang 
Nakapangyayari sa Kanyang tagapag- 
lingkod, at Siya ang Maalam, ang 
Nakababatid." (Koran6:18). 

- Kami ay naniniwala na "nilikha Niya 
ang mga kalangitan at sangkalupaan sa loob 
ng anim na araw, at pagkatapos niyaon, Siya 
ay nanahan Kanyang luklukan; Siya ang 
namamahala sa lahat ng bagay." (Koran 
10:3) Ang Kanyang pagtahan sa Kanyang 
Luklukan ay nangangahulugan na Siya ay 
nakatahan Kanyang sarili sa Kanyang 

Luklukan sa paraang ito'y naaangkop sa 
Kanyang kataasan at kadakilaan. Walang 
sinuman maliban sa Kanya ang nakatatalos 
kung papaano Siya ay ganap na nakatahan 

- Kami ay naniniwala na Siya ay nasa 
lipon ng Kanyang mga nilikha samantalang 
Siya ay namamalagi sa Kanyang Luklukan. 
Batid Niya ang kanilang mga kalagayan, at 
naririnig Niya ang kanilang mga sinasabi, at 
nakikita Niya ang kanilang mga ginagawa, 
at nagpapalakad ng kanilang mga 
pamumuhay. Siya ang nagkakaloob ng 
Kanyang biyaya sa mga maralita at 
nagdarahop. Siya ay nagbibigay ng 
kapamahalaan (kapangyarihan) sa sinumang 
kanyang maibigan at pumapalis din naman 
niyaon (kapamahalaan) sa Kanyang 
maibigan. Siya ang nagtataas (sa kapurihan) 
sa sinumang Kanyang maibigan at 
nagpapababa (sa pagiging hamak) sa 

sinumang Kanyang maibigan. Nasa sa 
Kanyang mga kamay ang lahat ng kabutihan 
at Siya ang makapangyarihan sa lahat ng 
bagay. Ang sinuman na nagtataglay ng 
ganitong mga katangian ay literal lamang na 
nasa Kanyang mga nilikha kahit na nga na 
Siya ay literal na mataas sa kanila sa 
Kanyang Luklukan. "Walang sinupaman o 
alinman ang makakatulad Niya; Siya ang 
Nakaririnig, ang Nakamamasid. "(Koran 
42:11 ). 

- Kami ay hindi nagsasabi ng gaya ng 
'lnkarnasyonista' (na ang Diyos ay may 
wangis ng tao o nagkatawang tao) mula sa 
lipon ng mga 'lahomitas' at ng iba pa na 
nagsasabi, alalaong baga, na ang Diyos ay 
namumuhay sa gitna ng Kanyang mga 
nilikha sa Sangkalupaan. Ang sinuman na 
magsabi niyaon ay aming itinuturing na di 
mananampalataya o naliligaw ng landas 

sapagkat nag-aakibat siya kay Allah ng 
kasahulan na hindi karapat-dapat sa Kanya. 

- Kami ay naniniwala sa sinabi ng 
Kanyang Sugo na Siya ay bumababa ng may 
kalapitan sa mga alapaap bago sumapit ang 
pangatlong bahagi ng gabi at nagsasabi: 
"Sino ang nagsisidalangin sa Akin at siya'y 
Aking diringgin sa kanyang mga 
pagdalangin? Sino ang humihingi sa akin at 
siya'y Aking pagkakalooban. Sino ang 
humahanap ng Aking kapatawaran at siya'y 
Aking patatawarin?" (Bukhari at Muslim). 

- Kami ay naniniwala na Siya ay 
paparito sa Araw ng Paghuhukom upang 
Kanyang hatulan ang mga tao sapagkat Siya 
ang nagsabi: "Katotohanan, kung ang 
sangkalupaan ay durugin ng pinong-pino, at 
ang Inyong Panginoon ay bumaba na 
kasama ng mga Anghel sa maraming hanay, 

sa Araw na yaon ang Impiyerno ay 
matatambad. Sa araw na yaon ang tao ay 
makakaala-ala (matatauhan), ngunit ano ang 
magiging silbi ng gayong pag-aala-ala?" 
(Koran 89:21-23). 

- Kami ay naniniwala na Siya ang 
Tagapagpatupad ng anumang Kanyang 
naisin 

ANG KAPAHINTULUTAN NI 
ALLAH: PANGSANTINAKPAN AT 
LEGAL 

- Kami ay naniniwala na ang 
kapahintulutan ni Allah ay may dalawang 
uri: Pangsantinakpang Kagustuhan: na sa 
pamamagitan niyaon ang Kanyang naisin ay 
maipatutupad. Hindi kinakailangan na kung 
ano ang naipatupad ay nagugustuhan Niya. 
Ang ganitong uri ng kagustuhan ay 

nangangahulugan ng pahintulot, katulad na 
nga ng sinabi ni Allah, "Kung ginusto ni 
Allah, sila ay hindi magsisipaglabanan ng 
laban sa bawat isa sa kanila, ngunit 
ginagawa ni Allah ang anumang Kanyang 
maibigan", (Koran 2:253) at "Kung nanaisin 
ni Allah na kayo'y mangapaligaw, Siya ang 
inyong Panginoon." (Koran 11:34). 
Legal na Kagustuhan: na hindi 
nangangahulugan na ito ay ang 
pagpapatupad ng Kanyang naisin. Ang 
kagustuhan, sa ganitong bagay, ay hindi 
maaaring iba pa sa Kanyang ninanais. 
katulad ng Kanyang sinabi, "Si Allah ang 
nagnais na patawarin kayo." (Koran 4:27) 

- Kami ay naniniwala na ang Kanyang 
pangsantinakpan at legal na kagustuhan ay 
bahagi ng Kanyang karunungan. Ang lahat 
ng Kanyang ginagawa sa santinakpan o ang 
ipinagagawa Niya sa kanyang mga nilikha 

ay dahilan sa mabuting nasa at naaayon sa 
Kanyang karunungan, kahima't ito ay 
napag-uunawa natin o di naaabot ng ating 
pang-unawa: "Hindi baga si Allah ang 
pinakamatuwid sa lahat ng Hukom?" 
(Koran 95:9), "At siho pa kaya ang higit na 
matuwid kay Allah sa paghatol sa mga tao 
na mayroong matibay na pananalig?" 
(Koran 5:50) 

- Kami ay naniniwala na si Allah ay 
nagmamahal sa Kanyang piling 
tagapaglingkod at sila'y umiibig sa Kanya: 
"Ipagbadya: Kung minamahal ninyo si 
Allah, ako'y (Muhammad) inyong sundin at 
si Allah ay magmamahal sa inyo", (Koran 
3:31), "Si Allah ay magdadala ng mga tao 
na Kanyang mamahalin at magmamahal sa 
Kanya" (Koran 5:45), "Si Allah ay umiibig 
sa mga may kapanatiliang loob (at 
matimtiman)" (Koran 3:146), "At kumilos 

kayo ng may katarungan, katotohanang si 
Allah ay nagmamahal sa mga 
makatarungan" (Koran 49:9) at "Gumawa 
kayo ng mabuti, si Allah ay nagmamahal sa 
mga gumagawa ng kabutihan." (Koran 
5:93). 

- Kami ay naniniwala na nais ni Allah 
kung ano man ang Kanyang ipinag-utos na 
mabubuting gawa at sawikain at hindi Niya 
nais kung ano man ang Kanyang ipagbawal 
na masasamang gawa at sawikain: "Kung 
kayo ay hindi nagsisisampalataya, 
katotohanang si Allah ay di nangangailangan 
sa inyo, magkagayunman ay hindi Niya 
ninanais ang kawalan ng pananalig ng 
Kanyang mga alipin; kung ikaw ay may 
pagpapasalamat, ito ay nakalulugod sa 
Kanya" (Koran 39:7), Subalit hindi 
nagugustuhan ni Allah ang kanilang 
pangunguna (sa paglakad), kaya't pinaurong 

Niya sila, at sinabi sa kanila: Magsipamalagi 
kayo sa mga mahihina". (Koran 9:46). 

- Kami ay naniniwala na si Allah ay 
nalulugod sa mga sumasampalataya sa 
Kanya at gumagawa ng mga kabutihan: "Si 
Allah ay ganap na nalulugod sa kanila at sila 
rin naman ay nalulugod sa Kanya. Ito ay sa 
mga tao na may pagkatakot sa kanilang 
Panginoon." (Koran 98:8). 

- Kami ay naniniwala na si Allah ay 
napopoot sa mga tao na dapat lamang 
magkamit ng Kanyang pagkapoot sa gitna 
ng mga sumasampalataya at iba pa. "At sa 
mga nag-iisip ng masamang isipan kay 
Allah, sa kaniia ay igagawad ang masamang 
ganti ng kapalaran, Si Ailah ay napopoot sa 
kanila." (Koran 48:6) "At sinumang 
magbukas ng kanyang puso sa kawalan ng 
pananalig, sa kanila ang kagalitan ni Allah 
at sila ay makatatanggap ng matinding 
kaparusahan." (Koran 16:106). 



ANG IBA PANG KATANGIAN NI 
ALLAH 



- Kami ay naniniwala na si Allah ay 
mayroong makalangit (maluwaihati) at 
kagalang-galang na mukha: "Dito'y 
mananatili ang mukha ng inyong Panginoon 
na may kataasan at puno ng sigla." (Koran 
55:27). 

- Kami ay naniniwala na si Allah ay 
may dalawang mapagpalang kamay: "Tunay 
nga, ang Kanyang dalawang kamay ay 
malawak na nakalahad; Siya ay nagkakaloob 
ng Kanyang maibigan". (Koran 5:64) Sila'y 
hindi nagpaparangal sa Kanya, sa 
pagpaparangal na nararapat sa Kanya. Ang 
buong santinakpan ay isa lamang dakot ng 
Kanyang kamay sa Araw ng Pagkabuhay, at 
ang mga kalangitan ay magsisigulong sa 
Kanyang kanang kamay. Luwalhatiin Siya, 

higit Siyang mataas sa lahat ng mga 
itinatambal nila sa Kanya". (Koran (39:67). 

- Kami ay naniniwala na si Allah ay 
nagtataglay ng tunay na dalawang mata 
sapagkat Siya ay nagsabi: "At inyong itayo 
ang arko Sa ilalim ng Aming mga mata 
kung paano Namin ito ipinahayag." (Koran 
11:37) Ang Propeta, sumakanya nawa ang 
kapayapaan, ay nagsabi: Ang Kanyang 
talukbong ay liwanag. Kung ito'y Kanyang 
alisin, ang kabanalan ng Kanyang buong 
mukha ay makasusunog ng lahat ng maaabot 
ng Kanyang paningin." (Muslim at Ibn 
Majah) Ang mga Sunnis ay buong 
pagkakaisa na sumang-ayon na daiawa ang 
Kanyang mata. Ito ay pinatitibayan ng 
sawikain ng Propeta tungkol sa Dajjal (ang 
laban kay Kristo) na Siya ay may isang mata 
at ang inyong Panginoon ay hindi isang 
mata lamang." (Bukhari at Muslim). 

- Kami ay naniniwala na ang mga 
"mata ay hindi makatagos sa Kanya, subalit 
mapaglalagusan Niya ang mga mata, Siya ay 
hindi Maaabot ng Isipan, ang Nakakaalam." 
(Koran 6:103). 

- Kami ay naniniwala na ang mga 
sumasampalataya ay makakakita sa kanilang 
Panginoon sa Araw ng Pagkabuhay: "Sa 
araw na yaon, ang mga ibang mukha ay 
magiging maningning na tumitingin sa 
kanilang Panginoon." (Koran 75:22-23). 

- Kami ay naniniwala na si Allah ay 
walang kahalintulad sapagkat ang Kanyang 
mga Katangian ay ganap. "Walang anumang 
sa Kanya ang makakatulad. Siya ang 
Nakakarinig, ang Nakamamasid." (Koran 
42:11). 

- Kami ay naniniwala na "walang 
pagkaantok o pagkaidlip ang makapapanaig 
sa Kanya" (Koran 2:255) sapagkat ang 
Kanyang buhay ay ganap at walang 
hanggan. 

- Kami ay naniniwala na Siya ay hindi 
gumagawa ng kawalang katarungan sa 
sinuman sapagkat Siya ay pantay (sa 
paghatol) at ganap. 

- Kami ay naniniwala na Siya ay hindi 
mapaglilingiran ng mga gawa ng Kanyang 
tagapaglingkod sapagkat Siya ay mayroong 
ganap na pagsubaybay at sukdol na 
karunungan. 

- Kami ay naniniwala na Siya ay 
makagagawa ng anumang bagay sa mga 
kalangitan o sa sangkalupaan dahilan sa 
Kanyang ganap na karunungan at 
kapangyarihan. "Katotohanang ang Kanyang 

pag-uutos, kung Siya'y magnais ng isang 
bagay, Siya'y magbabadya lamang doon ng: 
'Mangyari nga!' at magaganap nga." (Koran 
36:82). 

- Kami ay naniniwala na Siya ay ligtas 
sa lahat ng pagkapagod at panghihina 
sapagkat Siya ay may sukdol na 
kapangyarihan: "Katotohanang nilikha 
Namin ang mga kalangitan at sangkalupaan 
at ang lahat ng nasa pagitan niyaon sa loob 
ng anim na araw, at walang kapaguran ang 
nakapanaig sa Amin." (Koran 50:38). 

ANG PAGLALARAWAN KAY 
ALLAH SA PAMAMAGITAN NG 
KANYANG REBELASYON 
(PAHAYAG) 

- Kami ay naniniwala sa lahat ng 
Kanyang itaguri sa Kanyang sarili o sa 
anupamang paglalarawan sa Kanya ng 
Kanyang sugo, sa mga pangalan at 
katangian; subalit tinatalikdan namin ang 
dalawang kaisipan: 

1) Ang magsabi o maniwala na ang 
mga katangian ni Allah ay katulad ng 
Kanyang mga nilikha; 

2) Ang magsabi o maniwala na ang 
mga katangian ni Allah ay katulad ng ganito 
o ganoon. 

- Kami ay nagpapabulaan sa lahat ng 
pinabubulaanan Niya tungkoi sa Kanyang 

sarili o sa lahat ng pinabubulaanan ng 
Kanyang sugo tungkol sa Kanya. Kami ay 
naniniwala na ang pagpapabulaan ay 
nagsasaad ng pagpapatibay ng isang ganap 
na pagkasalungat. Hindi namin pinag- 
uusapan ang bagay na hindi Niya binanggit 
tungkol sa Kanya o ng Kanyang sugo 
tungkol sa Kanya. 

- Kami ay naniniwala na ang pagsunod 
sa ganitong pamamaraan ay kinakailangan 
sapagkat kung ano ang pinatitibayan o 
pinabubulaanan Niya sa Kanyang sarili ay 
isang pahayag na ginawa Niya tungkol sa 
Kanyang Sarili. Batid Niyang ganap ang 
Kanyang sarili, ang Kanyang mga salita ang 
siyang pinakamakatarungan at lubos na 
mapagkakatiwalaan at ang mga tao ay hindi 
makababatid ng lahat-lahat tungkol sa 
Kanya. Kung anuman ang patibayan o 
pabulaanan ng Sugo ni Allah tungkol sa 

Kanya ay isang pahayag na kanyang ginawa 
para kay Allah. Siya (ang propeta) ang higit 
na may kaalaman at pinakamatapat (sa 
pagsasabi ng katotohanan), mataas at may 
magandang pananalita sa gitna ng mga tao. 
Kaya nga't kung anuman ang sabihin ni 
Allah o ang sabihin ng Kanyang propeta 
tungkol sa Kanyang Pangalan at Katangian 
ay katotohanan, kaalaman at pagbibigay 
kaliwanagan. Samakatuwid, kami ay walang 
dahilan upang itakwil o kaya'y mag-alinla- 
ngan sa pagtanggap sa mga yaon. 

KABANATA II 

ANG KORAN AT SUNNAH: ANG 
MGA PINAGBUHATAN NG 
KANYANG MGA KATANGIAN 

Ang lahat ng aming binanggit na 
tungkol sa mga Katangian ni Allah maging 
yaon man ay maigsi o may kahabaan, na 
pinatitibayan o pinabubulaanan, ay batay sa 
Aklat ng ating Panginoon at ng mga 
Tradisyon ng aming Propeta. Ito ay 
naaayon din sa mga kinagawian ng mga 
nanga-unang henerasyon ng mga Muslim at 
ng mga matutuwid na mga pantas (iskolar) 
na dumating pagkaraan nila. 

Kami ay naniniwala sa isang 
pangangailangan na aming tanggapin ang 
mga talata ng Koran at ang mga Tradisyon 
ng Propeta tungkol sa mga katangian ni 

Allah ng walang labis at walang kulang at 
magbigay pakahulugan doon sa 
pamamaraang ito ay naaangkop sa 
Pinakamakapangyarihang Allah. Kami ay 
nagtatakwil sa pamamaraan ng mga 
lumilihis (o lumalayo) sa mga kahulugan ng 
mga talata at umuunawa roon sa 
pamamaraang hindi ito ang ninanais ni 
Allah at ng Kanyang Sugo. 

Kami ay nagtatakwil din sa 
pamamaraan ng mga tao na di naglalapat ng 
kahalagahan doon ayon sa kahulugang 
ipinarating ni Allah at ng Kanyang sugo. At 
bilang pangwakas, aming itinatakwil ang 
pamamaraan ng mga nagmamalabis (sa 
pagpapakahulugan) na nagbibigay doon ng 
pisikal na pakahulugan na nagsasaad na si 
Allah ay nakakatulad ng ilan sa Kanyang 
mga nilikha. 

ANG KORAN AT SUNNAH AY 
MALAYA SA 
PAGKAKASALUNGATAN 



Walang pag-aalinlangan na batid namin 
na kung ano ang ipinahayag ni Allah sa 
Kanyang Aklat at sa Tradisyon ng Kanyang 
Sugo ay siyang katotohanan. Ito ay hindi 
nagtataglay ng anumang pagkakasalungatan: 
"Sila baga'y hindi nagsisipamangha sa 
Koran? Kung ito ay nagmula sa iba pa mali- 
ban kay Allah, katotohanang kayo'y 
makatatagpo roon ng maraming pag- 
kakaiba-iba." (Koran 4:82). 

Ang pagkakasalungatan sa mga 
pahayag ay nagpapabulaan doon at ito ay 
tunay na imposible sa mga gayong pahayag 
na ipinarating ni Allah at sinabi ng Kanyang 
Sugo, sumakanya nawa ang kapayapaan. 
Sinumang magparatang na mayroong mga 

pagkakasalungatan sa Koran at sa Tradisyon 
ng Propeta o sa gitna ng dalawa ay 
maaaring mayroon siyang masamang naisin 
o napapaligaw na puso. Kaya't marapat 
siyang magsisi at talikdan ang kanyang 
kasalanan. Kung sinuman ang nagakala na 
mayroong mga pagkakasalungatan sa 
Koran, sa mga sawikain ng propeta o sa 
gitna ng dalawang ito, ito ay maaaring 
bunga ng kanyang maliit na kaalaman, 
kakulangan sa pang-unawa o kakulangan ng 
matiim na pagmumuni-muni. Samakatuwid, 
siya ay marapat na humanap ng kaalaman at 
gawin ang kanyang makakaya sa pagdidili- 
dili hanggang ang katotohanan ay maging 
maliwanag sa kanya. Ngunit kung 
pagkatapos ng Iahat ng ganitong 
pagsisikhay, ang katotohanan ay di pa 
malinaw sa kanya, marapat niyang ipaubaya 
ang lahat ng bagay na ito sa Tanging Isa na 
nakababatid nito at tumalikdan sa kanyang 

pangangarap at magsabi na kagaya ng mga 
may matatatag na natatanim na karunungan 
na nagsasabi: "Kami ay naniniwala roon, 
ang lahat ay mula sa aming Panginoon." 
(Koran 3:7) Dapat niyang mapag-alaman na 
walang pagkakaiba o pagkakasalungatan sa 
Koran at sa Sunnah (Tradisyon ng Propeta) 
o sa pagitan ng dalawang ito. 

KABANATA III 

PANINIWALA SA MGA ANGHEL 

- Kami ay naniniwala sa pagkakaroon 
ng mga anghel ni Allah at sila ay yaong 
tinatawag na "marangal na tagapaglingkod". 
Siia ay hindi nagsasalita bago pa Siya 
magsaiita at sila'y tuniatalima lamang sa 
Kanyang pag-uutos". (Koran 21:26) "Si 
Allah ay lumikha sa kanila at sila ay 
sumasamba at tumatalima sa Kanya. Ang 
mga nasa paningin Niya ay di makasusuway 

na sambahin Siya at sila'y hindi nakadarama 
ng pagkapagal." (Koran 21:19). 

- Ang mga anghel ay ikinubli sa atin, 
hindi natin sila napagmamalas. Si Allah ay 
maaaring magpamalas sa kanila sa ilan sa 
Kanyang tagapaglingkod (sugo). Ang 
Propetang si Muhammad ay nakamalas kay 
Gabriel sa kanyang tunay na anyo na 
nagtataglay ng anim na raang pakpak na 
humahangga sa magkabilang dulo ng 
kalupaan (Bukhari at Muslim). Si Gabriel 
ay nag-anyo ng isang magandang lalaki at 
nagpakita kay Maria at nakipagpalitang 
salita sa kanya. Siya (Gabriel) ay pumaroon 
sa Propeta ng siya ay nasa gitna ng kanyang 
mga kasamahan sa anyo ng isang di kilalang 
lalaki na hindi kababanaagan ng anumang 
tanda ng mahabang paglalakbay, na 
mayroong napakaputing damit at napakaitim 
na buhok. Siya ay umupo sa harap ng 

Propeta, na ang kanyang tuhod ay nasa mga 
tuhod ng Propeta, sumakanya nawa ang 
kapayapaan, at ang kanyang mga palad ay 
nasa sa mga hita ng Propeta at siya'y 
nakipag-usap sa Propeta. Pagkaraan noon, 
ang Propeta ay nagwika sa kanyang mga 
kasamahan na ang taong kanilang nakita ay 
si Gabriel. (Bukhari at Muslim). 



ANG MGA GINAG AMPANAN NG 
ANGHEL 

- Kami ay naniniwala na ang mga 
anghel ay may takdang gawain na 
ginagampanan. Ang isa sa mga anghel ay si 
Gabriel na siyang pinaglaiagakan ng 
rebelasyon. Siya ay nagpaparating noon 
mula kay Allah sa sinuman na Kanyang 
maibigan sa gitna ng Kanyang mga Propeta 
at Sugo. 

Ang isa sa kanila ay si Miehael na siyang 
namamahala ng ulan at pananim. Ang isa 
pa rin sa kanila ay si Israfil na siyang 
namamahala sa pag-ihip ng Trumpeta sa 
oras ng pagkidiat at pagkulog at sa Araw ng 
Pagkabuhay. Ang isa sa kanila ay ang 
anghel ng kamatayan, na siyang kumukuha 
ng kaluluwa ng mga tao sa oras ng kanilang 
kamatayan. Ang isa sa mga anghel ay siyang 
namamahala sa bundok at si Malik, ang 
tagapagbantay ng Impiyerno. 

Ang ilan sa mga anghel ay namamahala 
sa pagkabuo ng similya sa sinapupunan (ng 
ina), ang iba ay may pananagutan sa 
kaligtasan ng mga tao at ang ibang anghel 
ay abala sa pagtatala ng mga ginagawa ng 
tao. "At kung ang dalawang anghel ay 
makatanggap (ng kanyang mga gawa), ang 
isa'y nakaupo sa kanan at ang isa'y sa 
kaliwa, at walang isa mang salita na 
kanyang bigkasin ang makaliligtas sa isang 

laang tagapagmasid. " (Koran 50:18) Ang 
iba sa mga anghel ang namamahala sa 
pagtatanong ng ginawa ng isang tao 
pagkatapos na siya ay ilagay sa kanyang 
huling hantungan. Dalawang anghel ang 
paroroon sa kanya at magtatanong sa kanya 
tungkol sa kanyang Panginoon, sa kanyang 
Relihiyon, at sa kanyang Propeta. Doon "si 
Ailah ang magpapatotoo sa mga naniniwala 
na may matatag na pananangan sa buhay na 
ito at sa Kabilang Buhay, na si Allah ang 
naghahantong sa pagkapaligaw sa mga 
mapaggawa ng kasamaan at si Allah ay 
gumagawa ng Kanyang maibigan". (Koran 
14:27). 

Ang iba sa mga anghel ang 
namamahala sa mga nananahan sa Paraiso. 
Ang mga anghel ay pumapasok sa kanila sa 
lahat ng tarangkahan at nagsasabi: 
"Sumainyo ang kapayapaan sapagkat kayo 

ay naging matiyaga. Tunay ngang mainam 
ang inyong huling tahanan." (Koran 13:24) 

Ang Propeta, sumakanya nawa ang 
kapayapaan, ay nagsabi sa atin na 
pitumpong anghel ang pumapasok o 
nagdarasal sa Mataong Tahanan sa 
kalangitan araw-araw. Sila'y hindi na 
magbabalik doon habang sila'y nabubuhay, 
(sapagkat ang kanilang pagkakataon ay di na 
kailanman darating). (Bukhari at Muslim). 

KABANATA IV 



ANG PANINIWALA SA MGA 
AKLAT (KASULATAN) NI ALLAH 

- Kami ay naniniwala na si Allah ay 
nagpahayag ng mga Aklat sa Kanyang mga 
Sugo bilang katibayan sa sangkatauhan at 
patnubay sa mga nagsisigawa ng matuwid. 
Sila (Propeta) ang luminis sa kalooban at 
nagturo sa kanila ng karunungan sa 
pamamagitan ng mga Aklat na yaon. 

Kami ay naniniwala na si Allah ay 
nagpapanaog ng Aklat sa bawat Sugo Niya 
sapagkat Siya ang nagsabi: "Katotohanang 
isinugo Namin ang Aming mga Sugo ng 
may maliwanag na tanda, at ipinanaog 
Namin sa kanila ang Aklat at Katarungan 
upang ang tao ay manangan sa katarungan." 
(Koran 57:25). 

ANG MGA KINIKILALANG AKLAT 

Ang ilan sa mga Aklat na ating batid ay 
ang mga sumusunod: 

1) Ang Torah (Ang Batas) na 
ipinahayag kay Moses, sumakanya nawa ang 
kapayapaan. Ito ang pinakadakila sa gitna ng 
mga Aklat na pang-Israelitas. Katotohanang 
Kami ang nagpapanaog sa Torah, na 
naroroon ang patnubay at liwanag sa mga 
batas niyaon, ang mga Hudyo ay hinatulan 
ng mga Propeta na nagsusuko ng kanilang 
sarili kay Allah, sa pamamagitan ng mga 
Rabbi at Doktor ng Batas (pantas); sa kanila 
ay ipinagkatiwala ang pag-iingat ng Aklat ni 
Aiiah at sila ang mga saksi roon." (Koran 
5:47) 

2) Ang Ebanghelyo (Magandang 
Balita) na ipinahayag kay Hesus, sumakanya 
nawa ang kapayapaan. Ito ang nagpapatotoo 
ng Torah at kaugnayan nito. "At ibinigay 

Namin sa kanya (Hesus) ang Ebanghelyo, na 
naroroon ang patnubay at liwanag at 
nagpapatotoo sa Torah na una pa rito, 
bilang patnubay at paala-ala sa rnga may 
pagkatakot sa Diyos." (Koran 5:49) "At 
upang gawin Kong marapat sa inyo ang mga 
bagay na ipinagbabawal sa inyo noong 
una." (Koran 3:50) 

3) Ang mga Saimo na ibinigay ni Aliah 
kay David, sumakanya nawa ang 
kapayapaan 

4) Ang mga Kalatas ni Abraham at 
Moses, sumakanila nawa ang kapayapaan. 

5) Ang Banai na Koran na ipinahayag 
Niya sa Propetang si Muhammad, ang Sagka 
(at Panghuli) sa lahat ng Propeta, 
sumakanya nawa ang kapayapaan. Ito "ay 
patnubay sa sangkataahan at mga maliwanag 
na tanda ng patnubay at pamantayan ng 
katumpakan at kamaiian." (Koran 2:185). 



ANG KORAN AY ININGATAN SA 
ANUMANG PAGBABAGO 

Ang Koran ay nagpapatotoo sa 
Kasulatan na una pa sa rito at namamalaging 
tagapagbantay niyaon." Kaya nga, sa 
pamamagitan ng Koran, si Allah ay 
nagpawalang saysay sa lahat ng mga 
nangaunang Aklat. Si Allah din ang 
gumarantiya sa pag-iingat niyaon (Koran) 
sa anupamang paglalaro o maruming pag- 
iisip upang yaon ay mabago. "Katotohanang 
ipinanaog Namin ang Balita, at 
katotohanang ding pangangalagaan Namin 
yaon." (Koran 15:9) Ito'y dahil sa ang 
Koran ang katibayan sa sangkatauhan 
hanggang sa Araw ng Paghuhukom. 

ANG MGA NAUNANG 
KASULATAN AY NABAGO 

Ang mga naunang kasulatan ay nauukol 
lamang para sa natatakdaang panahon na 

nagwakas sa pagkapahayag ng rebelasyon na 
nagpawalang saysay doon at naglantad kung 
ano ang nangyari sa pagbibigay daya at pag- 
babago roon. Ito ang dahilan kung bakit 
ito'y hindi napangalagaan sa pagbibigay sira 
roon. Ito ay dumanas ng pagbibigay sira, 
pagdaragdag at pagbabawas. "Ang ilan sa 
mga Hudyo ay naglilihis ng mga salita sa 
tamang kahulugan niyaon." (Koran 4:46) 
"Tunay ngang kahabag-habag (sa kaparusa- 
han) ang mga tao na sumusulat ng Aklat sa 
kanilang mga kamay, at mag-sisipagsabi: 
'Ito ay mula kay Allah', upang 
makapagkamit sila ng kaunting halaga. 
Tunay ngang kahabag-habag sila (sa 
kaparusahan) sa anumang isinulat ng 
kanilang mga kamay at kahabag-habag din 
sila (sa kaparusahan) sa anumang 
napakinabang nila roon." (Koran 2:79) 
"Ipagbadya: Sino ang nagpapanaog ng Aklat 
na dala ni Moses bilang liwanag at patnubay 

sa sangkatauhan? Inilagay nila ito sa mga 
piraso ng papel at nagpapamalas sa bahagi 
nito ngunit naglilingid ng karamihan". 
(Koran 6:91) "At mayroong pangkat sa 
karamihan nila na nagpapadulas ng kanilang 
mga dila (sa pagbabasa) sa Aklat, upang 
mapag-akala ninyo na ito ay bahagi ng 
Aklat, datapuwa't ito'y hindi bahagi ng 
Aklat. At sila'y nagsisipamarali: Ito'y mula 
kay Allah, datapuwa't ito'y hindi mula kay 
Allah, at sila'y nagsisipangusap ng 
kasinungalingan laban kay Allah at ito'y 
kanilang batid. Hindi katampatan sa 
sinumang tao na binigyan ni Allah ng Aklat, 
ng Karunungan, at ng pagiging Propeta na 
siya'y mangusap sa mga tao: "Sambahin 
ninyo ako sa halip ni Allah.", (Koran 3:78- 
80) "O angkan ng Kasulatan!, ang Aming 
mga Sugo ay nagsidating sa inyo, upang 
gawing maliwanag sa inyo ang lubhang 
maraming bagay na inyong inililingid sa 

Aklat at ng kayo'y mapatawad. Ang liwanag 
ay dumaratal sa inyo mula kay Allah at 
isang maluwalhating Aklat, na Kanyang 
papatnubayan ang sinumang tumalima 
upang makamtan ang Kanyang kasiyahan sa 
pamamaraan ng kapayapaan, "At sila'y 
gabayan Niya mula sa kadiliman tungo sa 
kaliwanagan sa Kanyang nais." (Koran 
5:15-16). 



KABANATA V 



PANINIWALA SA MGA 
TAGAPAGBALITA (SUGO) 

- Kami ay naniniwala na si Allah ay 
nagsugo sa Kanyang mga tao ng mga sugo 
na "may dala ng masayang balita at paala- 
ala", upang ang sangkatauhan ay hindi 
magkaroon ng pagtatalo laban kay Allah 
pagkaraan ng mga sugo. 'Si Allah ang ganap 
na makapangyarihan, ang ganap na 
Maalam'*. ( Koran 4:165). 

ANG MGA UNA AT HULING 
TAGAPAGBALITA 

- Kami ay naniniwala na ang una sa 
pangkat ng mga Tagapagbalita ay si Noe at 
ang pangwakas ay si Muhammad, 
sumakanila nawa ang kapayapaan. 



-54- 



Pinagpahayagan Namin ikaw (Muhammad) 
kung paano rin Namin pinagpahayagan si 
Noe at ang mga propeta pagkaraan niya". 
(Koran 4:163) "Si Muhammad ay hindi ama 
ng sinupaman sa inyong mga tao, 
datapuwa't siya ang tagapagbalita ni Allah at 
Sagka (Panghuli) sa lahat ng mga Propeta". 
(Koran 33:40). 

ANG PINAKAPILI SA LAHAT NG 
MGA TAGAPAGBALITA 

- Kami ay naniniwala na ang 
pinakatampok sa lahat ng mga tagapagbalita 
ay si Muhammad, at ang sumunod ay si 
Abraham, at si Moses, at si Noe at si Hesus 
na anak ni Maria. Sila nga ang tinutukoy sa 
mga sumusunod na talata ng Kuran: "At 
alalahanin nang Kami'y makipagkasundo ng 
isang kasunduan sa Propeta, at sa iyo 
(Muhammad), at kay Noe, at Abraham at 

Moses at Hesus na anak ni Maria, Kami'y 
nakipagkasundo sa kanila ng banal na 
kasunduan." (Koran 33:7). 

- Kami ay naniniwala na ang mensahe 
ni Muhammad, sumakanya nawa ang 
kapayapaan, ay nagtatalay ng lahat ng 
kapurihan (sa kagalingan) ng mga mensahe 
ng naunang mararangal na mga 
tagapagbalita sapagkat si Allah ang 
nagsaysay: "Ang gayong ding relihiyon ang 
Kanyang itinatag sa iyo (Muhammad) na 
katulad din naman ng ipinahayag Niya kay 
Noe, na ang katulad noon ang ipinahayag 
Namin sa iyo- tulad din naman ng Aming 
ipinahayag kay Abraham, Moses at Hesus, 
alalaong baga, na ikaw ay maging matimti- 
man sa ganitong pananalig at iyong pag- 
isahin yaon." (Koran 42:13). 

ANG MGA TAGAPAGBALITA AY 
TAO 



- Kami ay naniniwala na ang lahat ng 
tagapagbalita ay mga nilikhang tao na 
walang sinuman ang nag-aangkin ng mga 
banal na katangian ni Allah. Si Allah, ang 
Kataas-taasan, ay nagbadya tungkol kay 
Noe, na siyang isa sa kanila. Hindi ko (Noe) 
ipinagbadya sa inyo: 'Ako'y nagtataglay ng 
kayamanan (at kagalingan) ni Allah. Hindi 
ko batid ang mundong nalilingid at dara- 
ting at di ko ipinagbabadya: "Ako ay 
anghel" (Koran 6:50) at upang ipangusap: 
"Wala akong kapangyarihan upang magdala 
ng kagalingan o kasahulan sa aking sarili, 
datapuwa't kung ano ang naisin ni Allah." 
(Koran 7:188) At gayon din naman upang 
magsabi: 'Wala akong kapangyarihan upang 
saktan o pagkamtim kayo (ng kagalingan). 
Sabihin ninyo na walang sinuman ang 

makapagbibigay sa akin ng proteksiyon kay 
Allah, o di kaya ay makatagpo ako ng iba 
pang kaligtasan maliban sa Kanya'. (Koran 
72:21-22). 

- Kami ay naniniwala na ang mga 
tagapagbalita ay mga tagapaglingkod ni 
Allah. Pinatnubayan Niya sila ng mensahe at 
tinutukoy sila bilang tagapaglingkod sa 
katuwiran upang purihin at parangalan sila. 
Kaya't Siya'y nagsabi tungkol kay Noe, ang 
una sa kanila: 'Kayo (tagapagbalita) ang 
sumunod sa lahi sa mga iniligtas Namin (sa 
arko) ni Noe. Katotohanang siya ang 
tagapaglingkod na lubos na 
nagpapasalamat." (Koran 17:3). 

Si Allah ang nagsabi ng tungkol sa 
pangwakas sa kanila, si Muhammad, 
sumakanya nawa ang kapayapaan: "Purihin 
Siya na nagpapanaog ng Koran sa Kanyang 

tagapaglingkod, upang Kanyang 
paalalahanan ang sangkatauhan." (Koran 
25:1) Siya rin ang nagsabi tungkol sa ilan sa 
mga tagapagbalita: "At banggitin ang 
Aming tagapaglingkod na si Abraham. 
Isaae at Hakob, na mga tao ng 
kapangyarihan at pananaw." (Koran 38:45) 
"At alalahanin ang Aming tagapaglingkod 
na si David na taong makapangyarihan at 
mapagsisi ng kasalanan." (Koran 38:17) At 
kay David, ay ibinigay Namin si Solomon, 
siya ay isang mahusay at mapagsising 
tagapaglingkod." (Koran 38:30). 

Si Allah ay nagsabi ng tungkol kay 
Hesus, ang anak ni Maria: "Siya ay isa 
lamang tagapaglingkod na Aming 
pinatnubayan at ginawa Namin siyang 
halimbawa sa mga angkan ni Israel" 
(Koran 63:59). 

- Kami ay naniniwala na pinaging 
ganap ni Allah ang lahat ng mga mensahe sa 
pamamagitan ng mensahe ni Muhammad, 
sumakanya nawa ang kapayapaan, sa lahat 
ng sangkatauhan sapagkat si Allah ang 
nagsabi: "Ipagbadya (O Muhammad): 0 
sangkatauhan, ako ang tagapagbalita ni 
Allah sa inyong lahat. Siya ang nag-aangkin 
ng Kaharian ng mga kalangitan at kalu- 
paan; wala ng iba pang Diyos liban sa 
Kanya . Siya ang tagapagbigay ng buhay at 
kamatayan. Kaya't sumampalataya kay 
Allah at sa Kanyang tagapagbalita, ang di 
nakapag-aral na Propeta na nananalig kay 
Allah at sa Kanyang mga Salita. Siya'y 
(Propeta) inyong sundin upang kayo'y 
matuwid na mapatnubayan." (Koran 7:158). 

ISLAM: ANG PANGSANTINAKPAN 
AT PANGHULING MENSAHE 

- Kami ay naniniwala na ang Shariah 
ng Propetang si Muhammad, sumakanya 
nawa ang kapayapaan, ay siyang relihiyon 
ng Islam na pinili ni Allah para sa Kanyang 
tagapaglingkod at hindi Siya tatanggap sa 
kaninuman ng iba pang relihiyon sapagkat si 
AUah, ang Kataas-taasan ay nagwika: 
'Katotohanang ang tunay na relihiyon sa 
paningin ni Allah ay Islam, (Koran 3:19) at 
Kanya ring sinabi, "Sa araw na ito ay 
pinaging ganap Ko ang inyong relihiyon 
para sa inyo at pinaging ganap Ko ang 
Aking paglingap sa inyo at Aking pinili na 
inyong reiihiyon ang Islam." (Koran 5:3) 
At, "sinumang magnais ng iba pang 
relihiyon na iba sa Islam, iyon ay di 
tatanggapin muia sa kanya at sa kabilang 



buhay siya ay isa sa mapapabilang sa mga 
naligaw." (Koran 3:85). 

- Ito ay aming kuru-kuro na ang sinumang 
mag-angkin ng kanyang pagtanggap sa 
anumang relihiyon na namamalagi sa 
ngayon - ng iba sa Islam - kagaya ng 
Hudaismo, Kristiyanismo at iba pa ay di 
mananampalataya. Siya ay nararapat na 
usigin upang magsisi, at kung hindi niya 
gawin, siya ay marapat na patayin bilang 
isang traydor sapagkat siya ay nagtatakwil 
sa Koran. 

Ito rin ang aming opinyon na ang 
sinumang magtakwil ng pansandaigdigang 
mensahe ni Muhammad, sumakanya nawa 
ang kapayapaan, ay nagtatakwil na rin sa 
mensahe ng lahat ng mga Tagapagbalita (ng 
Diyos), bagama't siya ay nagpapahayag na 
siya ay nanalig at sumusunod sa Kanyang 

sugo. Si Allah, ang Maluwalhati ay nagsabi: 
"Ang mamamayan ni Noe ay nagtakwil sa 
mga tagapagbalita." (Koran 26:105) 
Samakatuwid, si Allah ay nagturing sa 
kanila bilang nagsisipagtakwil sa lahat ng 
mga tagapagbalita bago pa si Noe. Ito ay 
maliwanag din sa mga sumusunod na talata: 
"Yaong mga di sumasampalataya kay Allah 
at sa Kanyang mga Tagapagbalita at 
nagnanais na paghiwalayin si Allah at ang 
Kanyang Tagapagbalita at nagsasabi: "Kami 
ay sumasampalataya sa ilan at di 
sumasampalataya sa iba", na naghahangad 
ng gitnang daan, sila nga sa katotohanan ay 
di mananampalataya at inihanda na Namin 
sa mga di sumasampalataya ang kasakit-sakit 
na kaparusahan." (Koran 4:151-152) 

Kami ay naniniwala na wala ng iba 
pang propetang susunod kay Muhammad, 
ang Tagapagbalita ni Allah, (sumakanya 

nawa ang kapayapaan). Ang sinumang mag- 
angkin ng pagkapropeta pagkatapos niya, o 
ang manalig sa sinumang umaangkin doon, 
siya ay di mananampalataya sapagkat siya ay 
nagtatakwil kay Allah, sa Kanyang 
Tagapagbalita at pangkalahatang pasya ng 
mga Muslim. 

ANG GANAP NA 
NAPAPATNUBAYANG KHALIFA 
(TAGASUNOD) 



- Kami ay naniniwala na ang Propeta, 
sumakanya nawa ang kapayapaan, ay 
mayroong napapatnubayang mga tagasunod 
na siyang nagtaguyod ng kanyang Sunnah sa 
pagpapalaganap ng karunungan, na nag- 
aanyaya sa Islam at namamahala sa mga 
pamumuhay ng Muslim. Kami ay 
naniniwala na ang pinakamainam sa 
karamihan sa kanila at siyang may higit na 
karapatan bilang Khalifa ay si Abu Bakr 
As-Siddiq, at sumunod doon ay si Umar Ibn 
AI-Khattab, at sumunod doon ay si Uthman 
Ibn Affan, at sumunod doon ay si Ali Ibn 
Abu Talib, sumakanila nawa ang kasiyahan 
ni Allah. Kaya nga't ang kanilang pag-akyat 
sa pagiging Khalifa ay naaayon sa kanilang 
pag-uugali (at kabutihan). Si Allah, ang 

Maluwalhati, na nagtataglay ng walang 
hanggang karunungan, ay hindi maglalagay 
ng isang mamamahala sa gitna ng mabuting 
pamayanan malibang siya ay nangingibabaw 
sa karamihan sa kanila at siya'y may 
mainam na karapatan sa pagiging 'khalifa\ 

- Kami ay naniniwala na ang mababa sa 
gitna ng mga ganap na napapatnubayang 
kasamahan ng propeta ay maaaring maging 
mataas sa isang piling pag-uugali (at 
kabutihan) sa mga mas mainam sa kanya, 
ngunit siya ay di nagtataglay ng tandisang 
kapamahaiaan sapagkat ang mga katangian 
na tinataglay ng pagiging mataas ay iba-iba 
at marami. 

- Kami ay naniniwala na ang Ummah 
(pamayanan) ng Muslim ay siyang 
pinakamainam sa gitna ng mga bansa at si 
Allah, ang Kapurihan at Maluwalhati ay 

pumatnubay doon sapagkat Siya ang 
nagsabi: "Kayo ang pinakamainam na bansa 
na nilalang sa sangkatauhan na mamamalagi 
sa kabutihan at nagtatakwil sa kamalian, at 
sumasampalataya kay Allah". (Koran 
3:110). 

ANG MGA KASAMAHAN NG 
PROPETA 

- Kami ay naniniwala na ang 
pinakamainam sa gitna ng Ummah 
(pamayanan) ng Muslim ay ang mga 
kasamahan ng Propeta, at sumunod doon ay 
ang kanilang tagasunod, at sa mga 
sumusunod sa kanila. 

- Kami ay naniniwala rin na ang 
pangkat ng Ummah na ito ay Iagi ng 
marnaiaging matagumpay sa tamang daan, at 
di nagagalaw ng mga nagnanais na sila ay 

wasakin o ng mga sumasalungat sa kanila 
hanggang sa Araw ng Paghuhukom . 

- Kami ay naniniwala na ang pagtatalo 
na naganap sa mga kasamahan ng Propeta 
ay siyang naging bunga ng kanilang matapat 
na paghanap ng kaliwanagan na kanilang 
pinagpunyagihan. Ang sinumang naging 
wasto sa kanila ay gagantimpalaan ng 
dalawang ulit at ang sinumang naging mali 
sa kanila ay gagantimpalaan ng minsan at 
ang kanilang pagkakamali ay patatawarin. 

- Ito ay aming opinyon na tayo ay 
marapat na huminto sa pagsasabi ng 
kanilang pagkakamali at banggitin ang 
magagandang papuri na sa kanila ay 
marapat na igawad. Nararapat nating 
dalisayin ang ating mga puso sa pagkapoot 
at sa masamang isipin laban sa kanila 
sapagkat si Allah ay nagsabi tungkol sa 

kanila: "Sila ay hindi pantay: ang ilan sa 
inyo na gumugol at nakipaglaban bago pa 
ang pagsakop sa Makka. Sila yaong may 
mataas na antas ng higit sa mga gumugol at 
nakipaglaban pagkatapos niyaon. 
Datapuwa't si Allah ay may pangako ng 
mataas na gantimpala sa lahat." (Koran 
57:10) At si Allah ay nagsabi tungkol sa 
atin: "At sa mga sumunod pagkatapos nila 
ay nagsasabi: Aming Panginoon, kami'y 
Inyong patawarin at ang aming mga kapatid 
na ang sinundan ay pananampalataya, at 
huwag Ninyong Ilagay sa aming mga puso 
ang anumang masamang naisin laban doon 
sa mga nananalig. 0 aming Panginoon, Kayo 
ang Pinakamabuti, ang Pinakamahabagin." 
(Koran 59:10) 

KABANATA VI 



PANINIWALA SA ARAW NG 
PAGHUHUKOM 

- Kami ay naniniwala sa Panghuling 
Araw - na siyang Araw ng Paghuhukom - 
na ang mga tao ay muling babangon sa 
pagkabuhay upang mamalagi sa kanilang 
tirahan ng kasiyahan o sa tirahan ng 
mabigat na kaparusahan. 

PANINIWALA SA MULING 
PAGKABUHAY 

- Kami ay naniniwala sa Muling 
Pagkabuhay na siyang pagpapanumbalik ni 
Ailah ng buhay sa mga patay sa oras na 
hipan ni Israfil ang Trumpeta sa 
pangalawang uiit. "At kung hihipan na ang 
Trumpeta at ang lahat ng nasa mga 

kalangitan at sa kalupaan ay mangabubuwal 
(sa pagkaguliham) maliban doon sa 
bibiyayaan ni Allah. Kaya nga, ito ay 
muling hihipan at sila'y magsisitindig na 
gumagala ang paningin sa kanilang paligid." 
(Koran 39:68) Ang mga tao ay 
magsisitindig mula sa kanilang libingan 
upang sundin ang panawagan ng Panginoon 
ng Santinakpan. Sila ay magiging 
nakayapak, hubad at di natutuli, "Kung 
paano Namin sinimulan ang unang paglikha, 
sa-gayon din Namin muling ibabalik . Ito ay 
isang pangako mula sa Amin, kaya't 
katotohanang Aming tutuparin yaon". 
(Koran 21:104). 

PANINIWALA SA MGA TALAAN 
AT TIMBANGAN 

- Kami ay naniniwala sa mga tala ng 
mga pag-uugali (gawa) na ibibigay sa mga 

tao sa kanilang kanang kamay o sa kanilang 
likuran sa kaliwang kamay. "At siya na 
pagkakalooban ng kaniyang aklat sa 
kariyang kanang kamay, katotohanang 
kanyang tatanggapin ang madaling 
pagkakamalay (sa kaguluhan) at siya'y 
magbabalik sa kanyang pamilya na 
nagagalak. Datapuwa't siya na 
pagkakalooban ng kaniyang aklat sa 
kaniyang likuran, ay nanaisin niya ang 
pagkawasak ng kanyang sarili at siya'y 
susunugin sa Naglalagablab na Apoy." 
(Koran 84:7-12) "Ang bawat gawa ng tao 
ay Aming itinali sa kanilang leeg at sa Araw 
ng Paghuhukom ay Aming ihahantad sa 
kaniya ang aklat na kanyang 
matutunghayang nakabukas na nagsasabi: 
"Basahin mo ang iyong sariiing aklat! Sapat 
na sa iyo sa araw na ito na ang iyong 
sariling kaluluwa ay tawagin ka upang mag- 
ulat." (Koran 17:13-14) 

- Kami ay naniniwala na ang 
timbangan ng pag-uugali (gawa) ay ititindig 
sa Araw ng Paghuhukom at walang 
kaluluwa ang mapapaligaw. "Sinumang 
gumawa ng kakarampot na bigat ng 
mabuting gawa ay makikinabang doon 
(Koran 99:108), At yaong may mabibigat 
na timbangan, sila ang matatagumpay; 
ngunit yaong may mga timbangan na 
magagaan, sila yaong nangapaligaw ang 
kanilang kaluiuwa at sa Impiyerno ay 
mamamalagi magpakailan man. Ang apoy 
ay tutupok sa kanilang mukha, at doon sila'y 
nagsisipamanglaw na ang mga labi ay 
warak." (Koran 23:102-104) "Siya na 
gumawa ng mabuting gawa ay 
gagantimpalaan ng makasampung ulit na 
katulad noon, at siya na gumawa ng 
masamang gawa ay parurusahan ng katulad 
noon, at sila ay di mapapaligaw (sa 
kabutihan)." (Koran 6:160). 

ANG PAMAMAGITAN NG 
PROPETA 



- Kami ay naniniwala sa mataas at 
pambihirang pamamagitan ni Propeta 
Muhammad (sa Araw ng Paghuhukom), 
sumakanya nawa ng kapayapaan. Siya ay 
maninikluhod kay Allah, sa Kanyang 
pahintulot at sa kapakanan ng sangkatauhan 
upang humatol sa karamihan ng Kanyang 
mga alipin kung sila ay nagdurusa sa 
pagkabalisa at pagkaligalig na hindi nila 
matitiis. Sila ay patutungo kay Adan, at 
pagkatapos ay kay Noe, at kay Abraham, at 
kay Moses, at kay Hesus at panghuli kay 
Propeta Muhammad, sumakanya nawa ang 
kapayapaan. 

- Kami ay naniniwala sa pamamagitan 
na nauukol lamang sa ilang mga 
mananampalataya na huhugutin mula sa 

apoy. Ang ganitong pamamagitan ay 
ipinagkaloob kay Propeta Muhammad, 
sumakanya nawa ang kapayapaan, at iba pa 
sa gitna ng mga Propeta, sa mga 
sumasampalataya, at sa mga anghel . 

- Kami ay naniniwala rin na si Allah ay 
makapagliligtas sa Impiyerno ng ilang tao sa 
gitna ng mga mananampalataya na walang 
pamamagitan ng sinuman, datapuwa't sa 
pamamagitan ng Kanyang biyaya at habag. 

ANG BATIS NG PROPETA 

- Kami ay naniniwala sa Batis ng 
Propeta, sumakanya nawa ang kapayapaan, 
na ang tubig niyaon ay higit na maputi sa 
gatas at higit na matamis sa pulut-pukyutan 
at higit na mahalimuyak sa musko; ang 
bawat isang bahagi niyaon sa haba at lapad 
ay katumbas ng layo ng isang buwang 
paglalakbay. Ang mga salamin nito ay 

katulad ng bituin sa kagandahan at dami. 
Ang mga sumasampalataya sa piling ng 
tagasunod ng Propeta ay pumaparoon doon 
upang sumalok sa malaking lalagyang ito ng 
inumin na sa sandaling ito'y kanilang 
mainom ay hindi na sila kailanman 
mauuhaw pa. 

ANG TUWID NA LANDAS 

- Kami ay naniniwala sa Tuwid na 
Landas (Sirat) na itinatag sa ibabaw ng 
Impiyerno. Ang mga tao ay nakararaan 
doon ayon sa kanilang pag-uugaling ginawa: 
ang una sa kanila ay kasimbilis ng kidlat, at 
ang sumunod ay kasimbilis ng hangin, at 
ang sumunod doon ay kasimbilis ng ibon (sa 
paglipad), at sa huli ay kasimbilis ng 
tumatakbong tao. Ang Propeta ay 
nakatindig sa Daan na nagsasabi: Panginoon, 
Inyong iligtas, Inyong iligtas!" Ang ilang 
pag-uugaling ginawa ng mga tao ay di 

makakasapat. Ang iba sa kanila ay darating 
na gumagapang. Sa magkabilang panig ng 
Daan ay may sadyang mga kalawit na 
nakahandang sumalo sa sinumang naisin ni 
Allah; ang iba ay maliligtas ngunit may mga 
galos, at ang iba pa ay itinapon sa 
Impiyerno, (Bukhari at Muslim). 

- Kami ay naniniwala sa lahat ng 
binanggit sa Koran o sa Sawikain (Tradis- 
yon) ng Propeta tungkol sa araw na yaon 
(paghuhukom) at sa kanyang kasindakan, 
sana'y iligtas tayong lahat ni Allah doon. 

- Kami ay naniniwala sa pamamagitan 
(shafa'ah) ni Propeta Muhammad, 
sumakanya nawa ang kapayapaan (sa araw 
ng paghuhukom) para sa mga tao ng Paraiso 
upang magsipasok doon. Ang ganitong 
pamamagitan ay tanging ibinigay lamang 
kay Propeta Muhammad, sumakanya nawa 
ang kapayapaan. 

PANINIWALA SA PARAISO AT 
IMPIYERNO 

- Kami ay naniniwala sa Paraiso at 
Impiyerno. Ang Paraiso ang siyang tahanan 
ng kasiyahan kay Allah, ang Maluwalhati, 
na Kanyang inihanda para sa matutuwid. 
Ang mga biyaya na kanilang matatamasa 
roon ay wala pang mata ang nakakita, at 
wala pang tainga ang nakarinig, at walang 
sinumang tao ang nakapag-isip doon. 
"Walang sinumang kaluluwa ang 
nakakaalam kung gaanong kaginhawahan 
ang naghihintay doon bilang gantimpala sa 
kanilang mabuting pag-uugali." (Koran 
32:17) Ang Impiyerno ang siyang tahanan 
ng kaparusahan na inihanda ni Allah sa mga 
di sumasampalataya at mapaggawa ng 
kasamaan. Ang mga kasakit-sakit na 
kaparusahan at sindak niyaon ay hindi pa 
napag-aakala na "Katotohanang inihanda 
Namin sa mga mapaggawa ng kasamaan ang 

apoy-, na ang laganap ng ningas ay 
lumulukob sa kanila. At kung sila'y 
magsisitawag ng tulong, sila ay tutulungan 
sa pamamagitan ng tubig na tulad ng lusaw 
na asero na makatutugnas sa kanilang 
mukha. Tunay ngang kasindak-sindak ang 
kanilang inumin at pagkasama-sama ng 
kanilang kinaialagyan!" (Koran 18:29). 

- Ang Paraiso at Impiyerno ay kapwa 
nasa kanilang kinalalagyan sa ngayon at ito 
ay- di maglalaho. "Sinumang sumampalataya 
kay Allah at gumawa ng kabutihan, siya ay 
tatanggapin Niya sa Hardin na sa ibaba noon 
ay may mga batis na nagsisidaloy upang 
doon manahan magpakailanman. 
Katotohanang si Allah ay naghanda para sa 
kanya ng nag-uumapaw na biyaya." (Koran 
65:11) "Katotohanang si Allah ay sumumpa 
sa mga di sumasampalataya at inihanda Niya 
para sa kanila ang nagialagablab na apoy 

upang kanilang panahanan magpakailan man 
at sila'y hindi makasusumpong ng anumang 
tagapagtanggol o kawaksi. At sa araw na 
yaon na ang kanilang mukha ay isusugba sa 
Apoy, sila'y magsisipagbadya: "Sana'y 
kami'y sumunod kay Allah at tumalima sa 
Kanyang Tagapagbalita!" (Koran 33:64-66). 

- Kami ay nagpapatibay ng Paraiso 
(bilang gantimpala) sa sinuman na 
binabanggit sa Koran o sa Tradisyon ng 
Propeta maging yaon man ay sa pangalan o 
sa paglalarawan lamang. Ang ilan sa kanila 
na biniyayaan ng Paraiso at binanggit sa 
pangalan ay sina Abu Bakr, Umar, Uthman, 
Ali at ang iba pa na tanging binanggit ng 
Propeta, sumakanya nawa ang kapayapaan. 
(Bukhari at Muslim) Sila ay kasama roon sa 
magkakamit ng biyaya upang makapasok sa 
Paraiso sapagkat sila ay naaangkop sa mga 

pag-uugali ng matatapat at may pagkatakot 
sa Diyos. 

Gayon din naman, kami ay 
nagpapatibay ng Impiyerno (bilang 
kaparusahan) sa sinuman na binabanggit sa 
Koran o sa Tradisyon ng Propeta, maging 
yaon man' ay sa pangaian o paglalarawan 
lamang. Ang ilan sa kanila na magkakamit 
ng Impiyerno at binanggit sa pangalan ay 
sina Abu Lahab, Amr Ibn Luhai Al 
Khunza'i at iba pa. (Bukhari at Muslim) 
Ang pagkakaloob sa kanila ng Impiyerno ay 
nababatay sa pag-uugali na tinataglay ng 
bawat di sumasampalataya, ng mapagsamba 
sa iba't-iba (o maraming) diyos at sa 
mapagpaimbabaw (sa pagkukunwari). 

PANINIWALA SA MGA 
KASASAPITAN SA LIBINGAN 



- Kami ay naniniwala sa Pagsubok sa 
Libingan, na siyang panahon ng pag- 
tatanong sa isang patay na tao sa kanyang 
libingan tungkol sa kanyang Panginoon, sa 
kanyang relihiyon at sa kanyang Propeta. 
Doon si "Allah ay magpapatotoo sa mga 
sumasampalataya na may matibay na 
pananangan sa pangkasalukuyang buhay at 
sa Kabilang Buhay." (Koran 14:27) Ang 
sumasampalataya ay magsasabi: "Si Allah 
ang aking Panginoon, ang Islam ang aking 
relihiyon at si Muhammad ang aking 
Propeta." Ang di sumasampalataya o ang 
mapagkunwari ay magsasabi: 'Wala akong 
kaalaman doon. Aking napakinggan na ang 
tao ay nagsasalita ng tungkol doon at sinalita 
ko yaon.' 

- Kami ay naniniwala sa kasiyahan 
(kaginhawahan) sa libingan ng mga 
sumasampalataya. 'Yaong mga buhay na 
dinala ng mga anghel sa kalagayan ng 
kalinisan na nagsasabi: 'Sumainyo ang 
kapayapaan, kayo'y magsipasok sa Paraiso 
na siyang naging bunga ng inyong pag- 
uugali'. (Koran 16:32). 

- Kami ay naniniwala sa kaparusahan 
sa libingan para sa sumusuway na di 
nananampalataya: "Kung inyo lamang 
mapagmamasdan ang mga masasama sa 
sandali ng kasakit-sakit na kamatayan at ang 
mga anghel ay bumabatak sa kanilang mga 
kamay na nagsasabi: Isuko mo ang iyong 
kaluluwa!, sa araw na ito ikaw ay 
gagantimpalaan ng kaparusahan ng pagiging 
aba dahilan sa iyong pagsasalita ng di 
katotohanan kay Allah at iyong pagyurak sa 
Kanyang mga Tanda.' "(Koran 6:93) Ang 

mga sawikain ng Propeta ay marami at 
bantog sa ganitong bagay. Ang Muslim ay 
nararapat na maniwala sa lahat ng mga 
iniulat sa Koran at sa Tradisyon ng Propeta 
tungkol sa mga bagay na di nakikita. Siya ay 
hindi marapat na sumalansang doon sa 
pamamagitan ng kanyang makamundong 
karanasan sapagkat ang mga pamamalakad 
(pangyayari) sa Kabilang Buhay ay di 
makakatumbas ng pamamalakad (pang- 
yayari) sa buhay na ito. Ang pagkakaiba ng 
dalawang ito ay lubhang malawak. Si Allah 
ang pinanggagalingan ng tulong. 

KABANATA VII 



PANINIWALA SA KASASAPITAN 
AT SA BANAL NA PAG-UUTOS 

- Kami ay naniniwala sa Kasasapitan, 
maging yaon man ay mabuti o masama na 
siyang inilaan at itinakda sa lahat ng mga 
nilikha ayon sa Kanyang nakaraang 
kaalaman at naaangkop sa Kanyang 
karunungan. 

ANG MGA ANTAS NG 
PANINIWALA SA KASASAPITAN 

Ang unang paniniwala na ang 
kasasapitan ay may apat na antas: 
Ang una ay ang antas ng Karunungan: Kami 
ay naniniwala na si Allah, ang Maluwalhati, 
ang nakakaalam ng lahat ng bagay. Talastas 
Niya kung ano ang nangyari at kung ano 

ang mangyayari at kung paano ito 
mangyayari. Ang Kanyang karunungan ay 
walang hanggan. Siya ay hindi nagkakamit 
pa ng ibang karunungan at hindi rin Siya 
nakalilimot sa Kanyang nalalaman. 
Ang pangalawang antas ay ang Talaan: 
Kami ay naniniwala na si Allah ay nagtala 
sa ganap na Aklat (Al Lawh Al Mahfudh) sa 
anumang maaaring mangyari hanggang sa 
Araw ng Paghuhukom. "Nababatid ba ninyo 
na talastas ni Allah ang lahat ng nasa 
Kalangitan at Kalupaan? Katotohanang ito 
ay nasa sa isang Aklat. Katotohanang ito ay 
isang magaang bagay kay Allah." (Koran 
22:70). 

Ang pangatlong antas ay Pagnanais* Kami 
ay naniniwala na ninais (o pinahintulutan) ni 
Allah ang lahat ng bagay sa kalangitan at 
kalupaan. Walang anumang mangyayari 
malibang Kanyang pahintuhitan; kung anu- 
man ang Kanyang naisin, ito ay magaganap 

at kung anuman ang Kanyang di 
pahintulutan ay di mangyayari. 

Ang pang-apat na antas ay ang 
Paglikha: Kami ay naniniwala na si Allah 
ang Lumikha ng lahat ng bagay; Siya ang 
Tagapamatnubay sa ibabaw ng lahat ng 
bagay at Siya ang nag-aangkin ng mga susi 
ng mga kalangitan at kalupaan. (Koran 
39:62-63) 

Ang pang-apat na antas ay nagtataglay ng 
anumang ginagawa ni Allah sa Kanyang 
sarili at anumang ginagawa ng Kanyang 
mga nilikha. Kaya nga't ang lahat ng mga 
ginagawa ng mga tao sa kanilang 
pangungusap, pag-uugali o mga 
pagkukulang ay talastas ni Allah at Kanyang 
itinala, Kanyang pinahintulutan at nilikha 
ang mga ito: "At sa mga nagnanais na 
maging matuwid ay di magaganap malibang 
pahintuiutan ni Allah, ang Panginoon ng 

Santinakpan". (Koran 81:28-29) "At kung 
ninais lamang ni Allah, sila'y hindi mang- 
yayaring makipaglaban sa isa't isa, 
datapuwa't si Allah ang nagpapahintulot ng 
anumang Kanyang maibigan." (Koran 
2:253) "At kung ninais lamang hi Allah ay 
hindi nila magagawa yaon, bagkus ay 
bayaan silang nag-iisa at ang kanilang 
huwad na mga pamamarali." (Koran 6:137) 
"At si Allah ang lumikha sa iyo at sa iyong 
ginagawa." (Koran 37:96) 

ANG MALAYANG PAG-IISIP NG 
TAO 

-Kami ay naniniwala, magkagayunman, 
na si Allah ay nagkaloob sa mga tao ng 
lakas at malayang pag-iisip na sa 
pamamagitan niyaon ay nakapagsasagawa 
siya ng kanyang nais. Ang pag-uugaling 
yaon ng tao ay kanyang lakas at malayang 

pag-iisip at ito ay mapapatibayan ng mga 
sumusunod na puntos: 

Una, si Allah ay nagsasabi: "Kaya't inyong 
lapitan ang inyong mga asawa kung kailan 
at kung paano ninyo naisin". (Koran 2:223) 
"At kung sila'y nagnais na magpatuloy, sila 
ay gagawa ng ilang paghahanda para roon". 
(Koran 9:46) Sa ganitong mga talata, si 
Allah ay nagpapatotoo sa tao na ang "pag- 
Iapit" ay kanyang nais at ang "paghahanda" 
ay kanyang kagustuhan. 
Pangalawa, ang pagtatagubilin sa tao upang 
gumawa at di gumawa. Kung ang tao ay 
walang malayang pag-iisip (naisin) at lakas, 
ang ganitong pagtat agubi lin ay 
nangangahulugan na si Allah ay nag-aatas sa 
tao na gumawa ng hindi niya makakaya. 
Ang ganitong pagpapakahulugan ay 
sinasalangsang ng karunungan ni Allah, ng 
Kanyang habag at Kanyang makatotohanang 
pangungusap sa talatang "Si Allah ay hindi 

magpapataw sa sinumang kaluluwa ng hindi 
niya makakaya." (Koran 2:286) 

Pangatlo, ang pagpuri (o pagpapaha- 
laga) sa matuwid na dahilan sa kanyang pag- 
uugali at ang panunumbat sa mga masasama 
dahilan sa kanyang mga gawa at ang 
pagbibigay doon ng gantimpala na sa 
kanila'y nararapat. 

Kung ang gawa ay hindi ginawa sa 
pamamagitan ng malayang pag-iisip ng 
sinuman, samakatuwid ang pagpapahalaga sa 
matutuwid ay isang biro at ang pagpaparusa 
sa masasama ay di makatarungan, at si 
Allah, alalaong baga, ay hubad sa pagbibiro 
at pagiging di makatarungan. 
Pang-apat, si Allah ay nagsugo ng 
tagapagbalita na "nagdadala ng masayang 
balita at pagpapaala-ala, upang ang 
sangkatauhan ay walang pangatwiranan kay 
Allah pagkatapos ng mga tagapagbalita". 

(Koran 40:165) Kung ang gawa ng bawat 
isa ay hindi naganap sa pamamagitan ng 
kanyang malayang pag-iisip (o pagnanais), 
ang kanyang pangangatwiran ay hindi 
nawawalang saysay sa pagsusugo ng mga 
tagapagbalita. 

Panglima, ang sinumang nagsasagawa ng 
kanyang gawa ay nakadarama na siya ay 
gumagawa o umaayaw upang gawin ang 
isang bagay ng walang pamimigil (o 
pamimilit). Siya ay tumatayo at umuupo; 
pumapasok at lumalabas; naglalakbay o 
namamalagi sa kanyang sariling malayang 
pagnanais na walang pagkadama ng may 
pumipilit sa kanya upang gawin ang anuman 
sa ganitong paggawa. Sa katotohanan, siya 
ay maliwanag na kumikilala sa pagitan ng 
paggawa sa isang bagay sa pamamagitan ng 
kanyang malayang pagnanais at sa sinuman 
na pumipilit sa kanya upang gawin ang 
gayong paggawa. Ang batas Islamik din ay 

matalinong kumikilala (sa pagkakaiba) sa 
gitna ng ganitong kalagayan ng mga 
pangyayari. Ito ay hindi nagpaparusa sa 
pagkakamaling kanyang nagawa sa ilalim ng 
pamimilit (o puwersa). 



WALANG PAGSASAALANG- 
ALANG SA KASASAPITAN NG 
MGA 
MAKASALANAN 

- Kami ay naniniwala na ang mga 
makasalanan ay di makalulusot (o 
makapagbibigay dahilan) sa Banal na 
Kautusan (o sa itinakdang kasasapitan) ni 
Allah sapagkat siya ang gumawa ng 
kasalanan sa pamamagitan ng kanyang 
maiayang pag-iisip (o naisin), na hindi niya 
nababatid na iyon pala ay ipinag-utos ni 
Aliah para sa kaniya. Ito'y sapagkat 

sinuman ay hindi makababatid sa ipag-uutos 
ni Allah bago pa ito mangyari: "Walang 
sinumang kaluluwa ang nakakaalam kung 
ano ang kanyang mapapakinabang sa 
kinabukasan." (Koran 31:34) Paano ito 
mangyayari kung gayon, na makapagbigay 
ng isang dahilan na hindi nababatid ng tao 
na nagsasamantala roon nang siya'y 
gumagawa ng kanyang pagkakasala? Si 
Allah ang nagpabulaan sa ganitong uri ng 
pangangatwiran sa Kanyang pananalita: 
"Ang sumasamba sa diyus-diyosan ay 
magsasabi: 'Kung ninais ni Allah, hindi sana 
kami nagtambal ng iba pang Diyos sa 
Kanya', gayon din ang kanilang mga ninuno 
ay nagparatang ng kasinungalingan (sa 
Aming tagapagbaiita) hanggang sa kanilang 
matikman ang Aming pagkapoot. 
Ipagbadya: "Mayroon ba kayong 
karunungan na mailalantad sa Amin? 
Sumusunod iamang kayo sa wala bagkus ay 

mga haka-haka, katotohanang kayo'y 
nagsisinungaling." (Koran 6:148) Sinasabi 
namin sa makasalanan na gumagamit ng 
Banal na Kautusan (o itinakdang kasasapitan 
ng tao) bilang isang dahilan: 'Bakit hindi 
kayo nagsigawa ng mga pag-uugali ng 
pagsunod kahima't si Allah ay nagtakda 
niyaon para sa inyo sapagkat walang 
pagkakaiba sa gitna ng pagsunod, o 
pagkakasala sa pagiging walang kabatiran 
nito bago ito'y mangyari sa inyo?' Kaya 
nga't nang si Propeta Muhammad ay 
nagsasabi sa kanyang mga kasamahan na ang 
magiging kalagayan ng bawat isa sa Paraiso 
at Impiyerno ay itinakda na, sila'y 
nagsisipagsabi: "Hindi baga kami'y dapat 
manangan doon at huminto na sa pagsisikap 
(na gumawa ng kabutihan)?" 
Ang Propeta ay sumagot: "Hindi, kayo'y 
magsigawa at ang bawat isa ay 

papatnubayan sa bagay na yaon kung bakit 
siya ay nilikha." (Bukhari at Muslim) 

Masasabi natin sa makasalanan na 
nagsisikap na makatagpo ng dahilan sa 
Banal na Kautusan (Kasasapitan): 
Ipaghalimbawa natin na ikaw ay nagnanais 
na maglakbay sa Makkah. Mayroong 
dalawang daan na maaaring daanan patungo 
roon. Ikaw ay pinagsabrihan ng isang 
matapat na tao na ang isa sa mga daang ito 
ay mapanganib at mahirap at ang isa ay 
maganda at ligtas. Ikaw (di nga kasi) ay 
pipili sa pangalawang daan. Hindi mo 
pipiliin ang unang daan at iyong 
pangangatwiranan na ito ang itinakda sa iyo. 
Kung iyong gawin, iisipin ng mga tao na 
ikaw ay luku-luko o sira ang isip. 

Masasabi rin natin sa kanya: Kung 
ikaw ay inaalok ng dalawang trabaho, na 
ang isa roon ay may higit na malaking 
suweldo, siguradong iyong pipiliin ang 

trabaho na may malaking suweldo. Paano 
mo ngayong pinili kung ano ang mababa 
(kapahamakan) sa Kabilang Buhay at iyong 
gagawing dahilan ngayon ang Banal na 
Kautusan (Kasasapitan)? 

Masasabi rin nating muli sa kanya: 
Ikaw ay nakikita namin nang ikaw ay may 
karamdaman na kumakatok sa pintuan ng 
bawat manggagamot upang humanap ng 
lunas at iyong tinitiis ang anumang sakit na 
maaari mong kamtin bilang bunga ng isang 
operasyon at sa kapaitan ng gamot. Bakit 
hindi mo gawin ang katulad niyaon noong 
ang iyong puso ay may sakit na 
pangkaiuiuwa dahilan sa mga kasalanan? 

ANG KASAMAAN AY HINDI 
MAIKUKULAPOL KAY ALLAH 



- Kami ay naniniwaia na ang kasamaan 
ay hindi dapat ikulapol kay Aliah bunga ng 
Kanyang ganap na habag ai karunungan. 
Ang Propeta ay nagsabi: "At ang kasamaan 
ay hindi maikukulapol sa Iriyo." (Muslirn) 
Samakatuwid, ang kautusan (o iiinakdang 
kasasapitan) na iginawad ni Aliah ay walang 
anupamang kasamaan sapagkat ito ay 
nanggaling mula sa habag at karunungan. 
Magkagayunman, ang kasamaaan ay 
maaaring maging bunga sa iian sa Kanyang 
mga kautusan sapagkat ang Propeta ay 
nagsabi sa sandaii ng kanyang pananaiangin 
ng "qunut" na kanyang itinuro kay Ai 
Hassan: "At iadya Ninyo kami muia sa 
kasamaan ng Inyong ipinag-utos." (Tirmithi 
at Iba Pa) Dito, ang Propeta ay nagkulapol 
ng kasamaan sa Kanyang ipinag-utos. 

Magkagayunman, ang kasamaan sa Kanyang 
kautusan ay hindi isang ganap na kasamaan. 
Ito ay isang kasamaan lamang sa isang 
banda, at kabutihan sa isang panig o ito ay 
kasamaan sa isang pagkakataon at kabutihan 
sa iba. Kaya nga't ang kasamaan sa kalupaan 
na bunga ng tagtuyot, sakit, kahirapan at 
pangangamba ay kasamaan datapuwa't ito ay 
kabutihan sa isang banda. Si Allah, ang 
Maluwalhati, ay nagsabi: "Ang kasamaan ay 
lumitaw sa kalupaan at karagatan dahilan sa 
kasamaan na gawa ng kamay ng tao, na 
Kanyang ginawa na kanilang matikman ang 
bahagi ng kanilang ginawa upang sila'y 
magsitalikdan sa kasamaan." (Koran 30:41 ) 
Ang pagputol sa kamay ng magnanakaw o 
pagbato sa mapangalunya ay isang 
masamang bagay sa magnanakaw o 
mapangalunya, datapuwa't ito ay mabuti sa 
kanila sa isang banda sapagkat ito ay 
nagpapadalisay sa kanila upang ang 

kaparusahan sa buhay na ito at sa Kabilang 
Buhay ay di mapagsama para sa kanila. Ito 
ay mabuti • rin sa kabilang panig. Ang 
pagpapataw ng mga ganitong kaparusahan 
ay isang proteksiyon sa ari-arian, 
karangalan at pagsasamahan. 



KABANATA VIII 

ANG MGA BUNGA NG 
PANANAMPALATAYA 

Ang mga ganitong mataas na pananalig 
na nagtataglay ng gayong mga dakilang 
prinsipyo ay nagbubunga ng marami at 
kapaki-pakinabang na mga uri ng bunga sa 
sinumang naniniwala roon. 

ANG MGA MORAL NA 
KABUTIHAN SA PANINIWALA 
KAY ALLAH 



Ang paniniwala kay Allah, sa Kanyang 
mga Pangalan at sa Kanyang mga Katangian 
ay nagtatanim sa bawat tao ng pagmamahal 
ni Allah ng Kanyang kapurihan na siyang 
nagiging bunga upang magsagawa ng mga 
iniuutos ni Allah at ang pag-iwas sa 
Kanyang mga ipinagbabawal na siyang mga 
paraan upang makapagtamo ng ganap na 
kaligayahan sa buhay na ito at sa Kabilang 
Buhay para sa bawat tao gayundin naman sa 
lipunan. "Sinumang gumawa ng kabutihan, 
lalaki o babae, at siya'y sumampalataya, 
katotohanang pagkakalooban Namin siya ng 
mabuting buhay at gagantimpalaan Namin 
siya ng ayon sa kahusayan ng kanyang mga 
pag-uugali." (Koran 16:97) 

ANG MGA MORAL NA 
KABUTIHAN SA PANINIWALA SA 
MGA 
ANGHEL 

Una, ang pagpapahalaga sa Dignidad ni 
Allah at Kanyang kapangyarihan at sa 
Kanyang kapamahalaan (paghahari). 

Pangalawa, ang pagtanaw ng 
pasasalamat kay Allah sapagkat Siya ay 
naglagay ng ilan sa mga anghel upang 
mamahala sa Kanyang mga tagapaglingkod, 
na nagtatala ng kaniiang mga pag-uugaling 
ginagawa at iba pang mga bagay na 
makapagbibigay pakinabang sa kanila. 

Pangatio, ang pagmamahal at 
pagkagiliw sa mga anghel dahiian sa 
kanilang ginagawa tulad ng pagsamba kay 
Allah sa pinakamarubdob na paraan at 
pagdarasal para sa mga sumasarnpalataya. 

ANG MGA MORAL NA 
KABUTIHAN SA PANINIWALA SA 
MGA 

AKLAT (KASULATAN) 

Una, pagpapahalaga sa habag at kalinga 
ni Allah para sa Kanyang mga nilalang 
sapagkat Siya ay nagpapanaog ng Kasulatan 
sa bawat bansa para sa kanilang patnubay. 

Pangalawa, ang pagpapahalaga sa 
karunungan ni Allah sapagkat Kanyang 
ipinahayag sa mga Kasulatang ito ang 
makatutugon sa pangangailangan ng bawat 
bansa. Ang Maluwalhating Koran ang 
panghuli sa mga Kasulatang ito, at ito ay 
naangkop sa lahat ng mga tao at sa lahat ng 
panahon hanggang sa Araw ng 
Paghuhukom. 

Pangatlo, ang pagtanaw ng pasasalamat 
sa habag ni Allah sa Kanyang pagpapahayag 
sa mga Kasuiatang ito. 

ANG MGA MORAL NA 
KABUTIHAN SA PANINIWALA SA 
MGA 

TAGAPAGBALITA (SUGO) 

Una, ang pagpapahalaga*sa habag at 
kalinga ni Allah sa Kanyang mga nilalang sa 
Kanyang pagsusugo ng gayong mga 
dakilang Tagapagbalita upang sila ay 
mapatnubayan sa Tuwid na Landas. 

Pangalawa, ang pasasalamat kay Allah 
sa ganitong kalaking biyaya (at pagkalinga). 

Pangatlo, ang pagmamahal at 
paggalang sa mga propeta at pagpupuri sa 
kanila na sa kanila ay nauukol sapagkat sila 

ay mga tagapagbalita ni Allah at Kanyang 
pinili sa gitna ng Kanyang mga nilalang. 
Sila ay sumamba kay Allah sa 
pinakamainam na kanilang magagawa, 
nagparating ng Kanyang mensahe sa 
sangkatauhan, nagbigay ng matapat na 
patnubay sa kanila at naging matiyaga sa 
pagtitiis sa anumang mga pasakit na 
kanilang tinanggap. 

ANG MGA MORAL NA 
KABUTIHAN SA PANINIWALA SA 
ARAW 
NG PAGHUHUKOM 

Una, ang pagsisikhay na sumunod kay 
Allah upang makapagtamo ng gantimpala sa 
araw na yaon at maiwasan ang pagsuway sa 
Kanya dahiian sa pagkatakot sa Kanyang 
kaparusahan. 

Pangalawa, bilang isang kaluwagang 
loob sa mga nananampalataya na kung ano 
man ang di nila nakamtan na kasiyahan sa 
mundong ito, sila ay makakaasa na 
magkakamit sila ng mga biyaya at 
gantimpala sa Kabilang Buhay . 

ANG MGA MOKAL NA 
KABUTIHAN SA PANINIWALA SA 
KASASAPITAN AT BANAL NA 
PAG-UUTOS 

Una, ang pagpapaubaya (at pagtitiwala) 
kay Allah sa paggawa ng anumang bagay 
sapagkat ang dahilan at kalalabasan niyaon 
ay bunga ng pag-uutos ni Allah. 

Pangalawa, ang kapanatagan ng isip at 
kaginhawahan sapagkat kung ang bawat isa 
ay nakatatalos na ang lahat ay itinakda n? 
Allah at ang masamang pangyayari ay 

magaganap (sa anupamang kaparaanan) at 
ang kanyang kaluluwa ay maging mapanatag 
at ang kanyang puso ay nasisiyahan sa 
itinakda ni Allah. Walang sinuman ang may 
higit na maginhawang buhay, na ang 
kaluluwa ay ligtas sa pagkaligalig at matibay 
na pananalig maliban sa isang 
nananampalataya sa Kasasapitan. 

Pangatlo, kalayaan sa pagiging mataas 
(sa kaasalan) kung siya ay nakapagkamit ng 
kanyang hinahangad sapagkat ito ay biyaya 
mula kay Allah sa pamamagitan ng Kanyang 
itinakda na siyang dahilan ng kabutihan at 
tagumpay. Ang tao ay nararapat na 
magpasalamat kay Allah sa ganitong bagay 
at maging hubad siya sa lahat ng 
pagmamataas. 

Pang-apat, kalayaan sa pagkabalisa at 
pagkabagot sa panahon ng kasawian o 
kasamaang palad sapagkat ito ay itinakda ni 
Allah na Siyang naghahawak ng mga 

Kalangitan at Kalupaan. Sapagkat ito ay 
mangyayari (sa anupamang kaparaanan), 
ang tao ay nararapat na maging matiim at 
umasa ng gantimpala mula kay Allah. Si 
Allah ay nagbigay diin sa huling dalawang 
moral na kabutihan sa sumusunod na talata: 

"Walang masamang pangyayari ang 
magaganap sa mundo o sa iyong sarili na di 
naisulat sa Aklat (Kasulatan) bago pa Namin 
ipinahayag sa inyo, "Katotohang ito ay 
magaan kay Allah upang kayo ay di 
malumbay sa anupamang di ninyo nakamtan 
o maging mapagpamarali sa anumang 
inyong nakamtan. Si Allah ay di 
nagmamahal sa mga mapagpamarali sa 
kayabangan." (Koran 57:22-23). 

Idinadalangin namin kay Allah, ang 
Maluwalhati, na tayo'y Kanyang 
gantimpalaan sa ganitong paniniwala, na 
ating makamtan ang mga bunga nito, na 
tayo'y makapagkamit pa ng mga biyaya, na 

tayo'y manatili sa Tuwid na Landas na 
Kanyang ninanais sa atin at ipagkaloob Niya 
sa atin ang Kanyang mga biyaya; 
katetohanang Siya ang Tagapanustos. Ang 
kapurihan at pasasalamat ay kay Allah, ang 
Panginoon ng Sangtinakpan at ang kapaya- 
paan at mga biyaya ay mapasakanya nawa 
(Propeta Muhammad), sa kanyang pamilya, 
sa kanyang mga kasamahan at sa mga 
matutuwid na sumusunod sa kanila. 

